ജാഥയായി വരുന്ന കടിയുറുമ്ബുകള് ഉറക്കം കെടുത്തുന്നുവോ? ഈ വഴികള് പരീക്ഷിക്കാം ഉറുമ്ബുകളെ ഒഴിവാക്കാനായി പഠിച്ച പണി പതിനെട്ടും പയറ്റിയിട്ടും പരാജയപ്പെടുന്നവര് ഏറെയാണ്. മനുഷ്യന് ദോഷകരമായ ഉറുമ്ബുപൊടി അടക്കമുള്ളവ ഉപയോഗിച്ചാലും രണ്ടോ മൂന്നോ ദിവസത്തിനു ശേഷം വീണ്ടും അവ പതിന്മടങ്ങ് ശക്തിയോടെ പ്രത്യക്ഷപ്പെടും. കടിക്കുന്ന ഉറുമ്ബുകളാണെങ്കില് പറയുകയും വേണ്ട. സ്വസ്ഥമായി കിടന്നുറങ്ങാന് പോലും പറ്റാത്ത അവസ്ഥ. വീട്ടമ്മമാരാണ് ഇത് കാരണം ഏറെ പൊറുതിമുട്ടുന്നത്. ഉറുമ്ബ് ശല്യം പൂര്ണമായും നീക്കാന് ഈ മാര്ഗങ്ങള് നോക്കാം... ചോക്ക് ഉപയോഗിക്കാം ചോക്കുകളില് അടങ്ങിയിരിക്കുന്ന കാല്സ്യം കാര്ബണേറ്റ് ഉറുമ്ബുകളെ പ്രതിരോധിക്കും. ഉറുമ്ബുകള് കയറിക്കൂടാന് ഇടയുള്ള ഭാഗങ്ങളില് ചോക്കുകൊണ്ട് വരയ്ക്കുകയോ ചോക്കുപൊടി വിതറുകയോ ചെയ്യുക. ഉറുമ്ബുശല്യം ഒരു പരിധിവരെ മാറി കിട്ടും. ഗ്ലാസ് ക്ലീനറും ഡിഷ് വാഷ് ലിക്വിഡും ഗ്ലാസ് ക്ലീനറും ഡിഷ് വാഷ് ലിക്വിഡും മിശ്രിതമാക്കി സ്പ്രേ ചെയ്താല് ഉറുമ്ബ് ശല്യം ഒഴിവാക്കാം. എന്നാല് സ്പ്രേ ചെയ്ത ലായനി പിന്നീട് തുടച്ചുനീക്കാന് മറക്കരുതെന്നുമാത്രം. വെളുത്ത വിനാഗിരി വെളുത്ത വിനാഗിരി ഉണ്ടെങ്കില് ഉറുമ്ബുകള് അവിടെ എത്തില്ല. വെളുത്ത വിനാഗിരിയും വെള്ളവും സമാസമം എടുത്ത് അതിലേക്ക് അല്പം ലാവന്ഡര് ഓയില്, കര്പ്പൂര തുളസിതൈലം, യൂക്കാലി തൈലം എന്നിങ്ങനെ അവശ്യ എണ്ണയില് ഏതെങ്കിലും ചേര്ത്ത് മിശ്രിതമാക്കി അടുക്കളയിലെ കൗണ്ടര്ടോപ്പും ഡൈനിങ് ടേബിളും മേശകളും ഒക്കെ തുടയ്ക്കാന് ഉപയോഗിക്കാം. നാരങ്ങയും ഓറഞ്ചും നാരങ്ങയുടെയും ഓറഞ്ചിന്റെയും തൊലി ഉറുമ്ബുകള് വരുന്ന ഭാഗത്തുവച്ചാല് അവയെ അകറ്റി നിര്ത്താനാവും. തറ തുടയ്ക്കുമ്ബോള് അല്പം നാരങ്ങാനീര് കൂടി വെള്ളത്തില് ചേര്ത്താല് ഉറുമ്ബുകള് അടുക്കാതിരിക്കാന് സഹായിക്കും. ഓറഞ്ചിന്റെ തൊലി ചെറുചൂടുവെള്ളത്തില് ചേര്ത്തരച്ച് കുഴമ്ബു പരുവത്തിലാക്കി ഉറുമ്ബു വരുന്ന ഇടങ്ങളില് പുരട്ടിയശേഷം തുടച്ചുനീക്കാം. ഉപ്പ് മധുരപ്രിയരായ ഉറുമ്ബുകളെ അകറ്റിനിര്ത്താന് ഉപ്പും ഉപയോഗിക്കാവുന്നതാണ്. ഉറുമ്ബുകളെ തുരത്താന് ഏറ്റവും എളുപ്പമുള്ള മാര്ഗം കൂടിയാണ് ഇത്. തിളപ്പിച്ച വെള്ളത്തില് വലിയ അളവില് ഉപ്പിട്ട ശേഷം ഉറുമ്ബ് വരുന്ന ഇടങ്ങളില് സ്പ്രേ ചെയ്തു കൊടുത്താല് മതിയാകും. ഇവയ്ക്കെല്ലാം പുറമെ വീടിനകം വൃത്തിയായി സൂക്ഷിക്കുക എന്നതാണ് പ്രധാനം. ഭക്ഷണത്തിന്റെ അവശിഷ്ടങ്ങള് തറയില് കിടക്കുന്നില്ല എന്ന് ഉറപ്പുവരുത്തുക. ഉറുമ്ബ് കയറിക്കൂടാന് ഇടയുള്ള ചെറിയ ദ്വാരങ്ങളും വിള്ളലുകളും എത്രയും വേഗം അടയ്ക്കാനും ശ്രദ്ധിക്കുക.